અમદાવાદ: શહેરના નવરંગપુરા વિસ્તારમાં આવેલી ડેસ્ટિની ટૂરના સંચાલક દ્વારા સસ્તા દરે ગોવા લઇ જવાનું કહીને 200 કરતાં વધુ વ્યકિતઓ સાથે લાખો રૂપિયાની કરેલી છેતરપિંડીના ચકચારી કિસ્સામાં પોલીસે વિશ્વાસઘાત અને છેતરપિંડીનો ગુનો દાખલ નહીં કરતાં અનેક તર્ક વિતર્ક સર્જાયા છે. નવરંગપુરા સ્વસ્તિક સોસાયટી ખાતે આવેલ ડેસ્ટિની ટૂરની ઓફિસ ધરાવતા પાર્થ કલ્પેશ શાહ અને કૌશલ નામના બે શખ્સોએ 12મે થી 15મે સુધી ગોવા ટૂરમાં લઇ જવાના નામે 200 કરતાં વધુ વ્યકિતઓ પાસેથી 25 હજાર કરતાં વધુ રૂપિયા લીધા હતા. ભોગ બનનાર લોકો પાર્થ શાહ અને કૌશલ વિરુદ્ધમાં નવરંગપુરા પોલીસ સ્ટેશનમાં ફરિયાદ કરવા માટે ધસી આવ્યા હતા.